
	Resultater fra brukerundersøkelse - statsregnskapsområdet


1. Innledning

Senter for statlig økonomistyrings (SSØ) strategiplan for 2006-2009 krever fokus på brukerorientering. I SSØ har avdeling for konsernsystemer (AKS) ansvar for å sikre at brukerne får tilgang til à jour og korrekt styringsinformasjon som er tilpasset deres behov. Det forutsettes at avdelingens tjenester har høy kvalitet, og det forventes høy servicegrad og tilgjengelighet.

For å sikre at ovennevnte forutsetninger oppfylles, samt for å dokumentere at kvalitet og servicegrad på tjenester knyttet til statsregnskapet holdes på samme nivå som 2005 i samsvar med forutsetninger i tildelingsbrev fra Finansdepartementet av 21.12.2005, har avdelingen gjennomført en brukerundersøkelse.

1.1 Om undersøkelsen

Brukerundersøkelsen ble den 15. desember 2006 sendt per brev til 287 brukere, hvorav 17 departementer. Svarfristen ble opprinnelig satt til 15. januar 2007. Utsendelsesdato ble satt noe senere enn hva som var tilfelle for undersøkelsen i 2005, da vi ikke ønsket å ”forstyrre” virksomhetene under deres arbeid med minikonkurranse. Da svarprosenten var lav ved svarfristens utløp ble det sendt purring til virksomhetene som ikke hadde besvart, med ny frist 1. februar. For å spare administrasjonskostnader og for å øke prosesseffektiviteten ved behandling av mottatte svar ble virksomhetene oppfordret til å besvare undersøkelsen per e-post. Ca 55 % av virksomhetene benyttet seg av denne muligheten og svarte per e-post. 

Den totale svarprosenten for brukerundersøkelsen er 49 %. Våre primære brukere, departementene, hadde en svarprosent på 70 %. Når det gjelder svarprosenten for undersøkelsen sett under ett er denne lavere enn i fjor, hvor den var 58 %.

2. Resultater

2.1 Brukertilfredshet

2.1.1 Brukertilfredshet – departementene

Sammenlignet med 2005 er det en økning i andelen departementer som sier seg mindre fornøyde med de regnskapsrapportene som på månedlig basis sendes fra AKS, se figur 1. Mens det i 2005 ikke var noen mindre fornøyde departementer er andelen for 2006 på 16,7 %. Andelen fornøyde er redusert fra 87 % til 75 %, mens andelen veldig fornøyde er redusert fra 13 % i 2005 til 9,3 % i 2006. Det registreres et ønske fra departementene om at rapportene kommer tidligere.
Figur 1, antall svar: 12

 2. I hvilken grad er du fornøyd med de 

regnskapsrapporter som på månedlig basis 

sendes fra SSØ v/AKS?


Kommentarer til månedlige regnskapsrapporter som sendes fra AKS:

”Om mulig burde kanskje rapportene kommet noe tidligere? Rapporten kommer sjelden før ca 4 uker etter rapporteringstidspunkt”
”Sett gjerne inn sidetall”
”Kunne blitt sendt ut noe tidligere i forhold til innrapporteringsfrist den 15, mellom 20. og 25.”
For 2006 er det kun 30 % av departementene som har svart på i hvilken grad de er fornøyd med avviksrapporter som sendes fra AKS på kvartalsbasis. Av disse har 80 % svart at de er fornøyde med rapportene. 20 % av departementene er mindre fornøyde. Tilsvarende tall i 2005 var 82 % fornøyde, 18 % mindre fornøyde. 27 % av departementene hadde da ingen mening om avviksrapportene.
Figur 2, antall svar: 5

3. I hvilken grad er du fornøyd med de 

avviksrapporter som på kvartalsbasis sendes 

fra SSØ v/AKS?


Kommentarer til kvartalsvise avviksrapporter fra AKS:

”Vi har ikke mottatt avviksrapporter etter at vi var med på møter om at det skulle opprettes. Vet derfor ikke hvordan de fungerer. Har bare mottatt månedlige foreløpige regnskap”
”Benyttes ikke da vi må ha informasjon om refusjon fra folketrygden”
”Jeg kan ikke se å ha mottatt avviksrapporter på kvartalsbasis i 2006” 

”Synes SSØ, FIN og evt DSS bør kunne utvikle rapporter hvor budsjett, fullmakter, avhengigheter osv. er koblet, eks i BUDMOD - skal være på gang?”

”Ikke aktuelt. Tror ikke vi har fått slike i 2006. Har ikke behov. Lager egne avviksrapporter med forsjellige fremstillinger”
”Mottar ikke avviksrapport”, ”Kan ikke huske å ha sett noen slike rapporter”

”Periodisering av avvik er lite aktuelt for oss. Regnskapsrapportene på månedlig basis gir oss det vi trenger for å følge opp”
2.1.2 Brukertilfredshet – alle virksomheter

Andelen virksomheter som er fornøyde med veiledningen de får per telefon fra AKS var i 2006 30,9 %. Dette er en lavere andel enn i 2005, men må ses i sammenheng med at andelen uten erfaring er økt fra 48 % til 57,7 %. Blant de som har besvart er andelen mindre fornøyde og fornøyde redusert, mens andelen veldig fornøyde er økt fra 9,5 % til 21 % i 2006. Ingen virksomheter er misfornøyde.
Figur 3, antall svar: 123

6. I hvilken grad er du fornøyd med den 

veiledning som AKS gir pr. telefon i saker relatert 

til statsregnskapet?


Følgende kommentarer er gitt på området:

”Veldig godt fornøyd i oppstarten for 2-3 år siden, deretter lite/ingen kontakt”
”Kompetansen på kapitalregnskapsområdet kunne godt økes, også i dep”
”har kun brukt kontaktpersoner i ”vår” SSØ”
”Har ikke vært i kontakt med avd. per telefon”
Det er omtrent en like stor andel av virksomhetene som tar kontakt med avdelingen per post eller e-post som per telefon i saker relatert til statsregnskapet. Sammenlignet med 2005 er det blant virksomhetene med erfaring en liten økning av mindre fornøyde når det gjelder veiledning per post og e-post, mens andelen veldig fornøyde er økt fra 4 % i 2005 til 13 % i 2006. 
Figur 4, antall svar: 127

8. I hvilken grad er du fornøyd med den 

veiledning som AKS gir pr. post eller e-mail i 

saker relatert til statsregnskapet?


Kommentarer til veiledning per e-post og brev:

”Skulle gjerne sett at kontaktpersoner ute fikk direkte mail ved nye info som blir”
”Det er ofte dårlig presisert om det for alle forvaltningsorgan eller bare ordinære”
2.2 Bruk av websiden

Under fanen for statsregnskap på SSØs web-side gis det informasjon om regnskapsrapportering og frister, kvitteringer/feilmeldinger, rundskriv, avvisningsårsaker, periodiseringsprosjektet, samt avdelingens kontaktinformasjon på området. Av figur 6 under kan vi se at 87,4 % av virksomhetene er fornøyde med informasjonen på websiden. 1,1 % er misfornøyde, 4,2 % mindre fornøyde, mens det 7,4 % er veldig fornøyde. For 2005 var tallene henholdsvis 91 %, 0 %, 3 % og 6 %.
Figur 5 viser at 29,1 % av virksomhetene ikke har benyttet web-siden. Dette er tilsvarende andel som for 2005 hvor 30 % oppga at de ikke hadde benyttet siden.
Figur 5, antall svar: 134

Figur 6, antall svar: 95

5. I hvilken grad er du fornøyd med den 

informasjon som ligger på SSØs WEB-sider 

(under fanen for ”statsregnskapet”)?


Følgende kommentarer er gitt til bruken av web-siden:

”Jeg var ikke klar over at den eksisterte”
”det er ganske overordnet og lite ”matnyttig”. Greit hvis en leter etter rundskriv og lignende” 

”Aldri vært inne på SSØ's web-sider, bare på SSØs intranett”
”Aldri vært inne på SSØs web-sider”, ”har ikke brukt den”, ”har ikke vært inne på den”
 ”Ingen kommentar, da jeg bruker det lite”
”Har ikke hatt behov for å besøke SSØs web-sider.”
”Ikke benyttet. (Vil gjerne benytte!)” 

”Trenger ikke WEB-siden. SSØ ivaretar alt i forbindelse med statsregnskapet”
”Sjekket denne i dag og den så bra ut”
”Har ikke visst om siden. Ingen opplysninger om denne i SSØs brevhode (bunntekst). Forbedringspotensiale!”
”Bra info som ligger ute, lett å orientere seg”
”Informasjonen er av veldig overordnet art, lite konkret for virksomheten”
”denne informasjonen må markedsføres bedre”
”Usikker på hvordan vi kommer inn.”
2.3 Brukerfrekvens

Det har vært en reduksjon i andelen virksomheter som har tatt kontakt 5 ganger eller flere med AKS per telefon i forhold til 2005, se figur 7. For 2006 var andelen 10,6 % mens den for 2005 var 16 %.

Når det gjelder henvendelser per post eller e-post er andelen som har tatt kontakt flere enn 5 ganger 5,6 %, se figur 8. Dette er en reduksjon fra 2005, hvor andelen var 11 %.
Figur 7, antall svar: 132

7. Hvor mange ganger har du tatt kontakt med 

AKS pr. telefon i saker vedr. statsregnskapet i 

løpet av det siste året?


Figur 8, antall svar: 126

9. Hvor mange ganger har du tatt kontakt med 

AKS pr. post eller e-mail i saker vedr. 

statsregnskapet i løpet av det siste året?


2.4 Virksomhetenes helhetsinntrykk

Av virksomhetene som har erfaring med AKS innenfor statsregnskapsområdet er 94 % fornøyd eller veldig fornøyd med den generelle servicen avdelingen yter, herunder saksbehandlingstider og oppfølging. Tilsvarende andel for 2005 var 88 %. Andelen virksomheter uten erfaring er økt fra 41 % i 2005 til 48,4 % i 2006.
Figur 9, antall svar: 126

10. I hvilken grad er du fornøyd med den generelle 

service, herunder saksbehandlingstider og oppfølging, 

som AKS yter innen statsregnskapsområdet?


3 Konklusjon

Statlige virksomheter er fornøyde med den generelle servicen på statsregnskapsområdet. Sammenlignet med 2005 var det i 2006 en større andel virksomheter som var enten fornøyde eller velig fornøyde med denne servicen, 88 % i 2005 mot 94 % i 2006. Denne økningen skyldes behandling av henvendelser og oppfølging. Det har vært iverksatt en rekke oppfølgingsmetoder på dette området bl.a. henvendelseslogg som ser ut til å skape positive resultater. Fokus på brukerorientering, til tross for at dette er et område underlagt obligatoriske krav, ser også ut til å gi resultater. 
Når det gjelder departementenes tilfredshet med de regnskapsrapporter som sendes ut på månedlig basis er denne lavere enn for 2005. Det er et ønske fra departementene om at regnskapsrapportene sendes ut tidligere.
Fristene for regnskapsrapportering blir gitt av Finansdepartementet i årlig rundskriv. For 2007 er fristene gitt i R-10 -2006 av 05.12.2006. SSØ overholder disse frister. Vi mener imidlertid at departementenes ønske om raskere rapportering bør vurderes, spesielt etter at statsregnskapet går over til Agresso 5.5 plattform. Videre bør det etableres en dialog med departementene om layout.. Det bør tas en dialog med Finansdepartementet vedrørende forbedringsmuligheter på layout, ref. at standardene for rapportering i stor grad er satt av Finansdepartementet.
Kun 5 departementer har kommentert de avviksrapporter som på kvartalsbasis sendes fra SSØ, hvorav 20 % av disse er mindre fornøyde. SSØ vil vurdere om rapporten når frem til relevante brukere og om den i sin nåværende form oppfyller behovene fra departementene. Departementenes eventuelle behov for kostnadsinformasjon og periodiserte tall kan nå dekkes bedre av leveranser via periodiseringsprosjektet.
Andelen ”veldig fornøyd” blant virksomheter som har tatt kontakt med AKS per telefon er økt fra 9,5 % i 2005 til 21 % i 2006. Ingen virksomheter er misfornøyde med veiledningen per e-post, post eller telefon.

Det var i 2006, som i 2005, ca 30 % av virksomhetene som oppga at de ikke har benyttet SSØs web-side under fanen statsregnskap. Det er derfor fortsatt et eksponeringspotensial på dette området.

